OpenLLM-France/wikimedia huggingface dataset:
# Carrol·lita

La carrol·lita és un mineral de la classe dels sulfurs que pertany al grup de la linnaeïta. Va ser descoberta a la mina Patapsco al Comtat de Carroll (Maryland, Estats Units) del qual n'agafa el nom.

## Característiques

La carrol·lita és un sulfur de coure i cobalt de fórmula química CuCo₂S₄. Cristal·litza en el sistema isomètric. Els seus cristalls són octaèdrics i fan fins a 10 cm. Normalment cristal·litza de forma massiva i granular que pot ser disseminada o compacta. La seva duresa a l'escala de Mohs es troba entre 4,5 i 5,5.
Segons la classificació de Nickel-Strunz, la carrol·lita pertany a «02.D - Sulfurs metàl·lics, amb proporció M:S = 3:4» juntament amb els següents minerals: bornhardtita, cuproiridsita, cuprorhodsita, daubreelita, fletcherita, florensovita, greigita, indita, kalininita, linneïta, malanita, polidimita, siegenita, trüstedtita, tyrrel·lita, violarita, xingzhongita, ferrorhodsita, cadmoindita, cuprokalininita, rodostannita, toyohaïta, brezinaïta, heideïta, inaglyita, konderita i kingstonita.

## Formació i jaciments

La carrol·lita es forma en dipòsits de filons hidrotermals. Ha estat trobada a Alemanya, Austràlia, Àustria, l'Azerbaidjan, el Brasil, Bulgària, el Canadà, Eslovàquia, Espanya, els Estats Units, Finlàndia, França, Itàlia, el Japó, el Marroc, Namíbia, la República Democràtica del Congo, Noruega, Oman, Polònia, la República Txeca, Romania, Rússia, Suècia, Suïssa, Turquia, Ucraïna, Xile, la Xina i Zàmbia.
Sol trobar-se associada amb altres minerals com: tetraedrita, linneïta, siegenita, polidimita, calcopirita, bornita, digenita, djurleita, pirrotita, pirita, esfalerita, mil·lerita, gersdorffita, ullmannita i calcita cobàltica.

## Referències

* 1 2 3 «Carrollite» (en anglès). Mindat. [Consulta: 7 novembre 2015].
* ↑ «Carrollite» (en anglès). Handbook of Mineralogy. Arxivat de l'original el 3 de març 2016. [Consulta: 24 febrer 2017].
# Font del Reguer (Abella de la Conca)

La Font del Reguer és una font del terme municipal d'Abella de la Conca, a la comarca del Pallars Jussà.
Està situada a 1.236 metres d'altitud, sota i al sud-oest de Casa Víctor. al nord-oest de Casa Montsor i al nord-est de Casa Toà. És a sota i a migdia de l'extrem occidental de la Serra de Carreu, a llevant de la Collada del Trumfo.

## Etimologia

Reguer és un derivat de rec. Es tracta d'un topònim ja romànic, però procedent d'una arrel preromànica, possiblement iberobasca, que dona la paraula rec. Així ho estableix Joan Coromines tant per al nom comú com per al topònim.

## Referències

* ↑ Coromines, 1996.
* ↑ Coromines, 1997.

## Bibliografia

* COROMINES, Joan. "Rec". A: Diccionari etimològic i complementari de la llengua catalana. VII. R-Sof. Barcelona: Curial Edicions Catalanes i Caixa d'Estalvis i Pensions de Barcelona "La Caixa", 1996. ISBN 84-7256-297-2
* COROMINES, Joan. "Reguer". A: Onomasticon Cataloniae. Els noms de lloc i noms de persona de totes les terres de llengua catalana. VII. Sal-Ve. Barcelona: Curial Edicions Catalanes i Caixa d'Estalvis i Pensions de Barcelona "La Caixa", 1997. ISBN 84-7256-854-7.

## Enllaços externs

* La Font del Reguer en el seu entorn, a l'Institut Cartogràfic de Catalunya
# Cantó de Saint-Savin (Gironda)

El cantó de Saint-Savin és un cantó francès del departament de la Gironda, situat al districte de Blaia. Té 16 municipis i el cap és Saint-Savin.

## Municipis

* Cavignac
* Cézac
* Civrac-de-Blaye
* Cubnezais
* Donnezac
* Générac
* Laruscade
* Marcenais
* Marsas
* Saint-Christoly-de-Blaye
* Saint-Girons-d'Aiguevives
* Saint-Mariens
* Saint-Savin
* Saint-Vivien-de-Blaye
* Saint-Yzan-de-Soudiac
* Saugon

## Història

Llista dels consellers generals successius :
| Data d'elecció | Identitat | Partit |
| 1945-1961 | Céleste Berteaud | |
| 1961-1969 | Armand Guindron | |
| 1969-1988 | Alain Guirriec | CNIP |
| 1988- | Alain Renard | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 12.651 | 13.272 | 13.274 | 15.082 | 16.006 | 17.092 | 19.520 |
# Counting Crows

Counting Crows és un grup nord-americà, originari de Berkeley, Califòrnia, que es va crear al voltant de l'any 1991. Es van fer mundialment famosos l'any 1994 amb el llançament del seu primer àlbum August and Everything After, que incloïa el gran èxit Mr. Jones. Posteriorment han publicat sis àlbums més, incloent-hi una gravació en directe, Across A Wire: Live in New York City(1998) i un disc recopilatori dels seus èxits, Films About Ghosts (the best of Counting Crows)(2003). El seu darrer àlbum es titula Saturday Nights & Sunday Mornings i ha aparegut l'any 2008.

## Guardons
### Nominacions

* 1995: Grammy al millor nou artista
# Cerdanya (desambiguació)

«Cerdanya» té aquests significats:
* Cerdanya, comarca natural del Principat de Catalunya situada als Pirineus orientals, dividida administrativament entre els estats espanyol i francès el 1659 arran del Tractat dels Pirineus:
** Alta Cerdanya, comarca de la Catalunya Nord dins el departament dels Pirineus Orientals, amb capital a Montlluís.
** Baixa Cerdanya, comarca de Catalunya a cavall entre les províncies de Girona i Lleida, amb capital a Puigcerdà.
* Comtat de Cerdanya, antic comtat català existent des del segle ix fins al xvii.
Viccionari
# Escull

Un escull és una roca o grup de roques a la superfície de l'aigua o a molt poca profunditat. Molts esculls són resultat de processos abiòtics -deposició de sediments de sorra, erosió per onades i altres-, però els esculls més coneguts són els esculls de corall que es fan en aigües tropicals per components biòtics dominats pel coral i les algues calcàries. Els esculls artificials normalment es fan enfonsant vaixells vells per atraure diversos organismes marins, especialment els peixos.

## Escull geològic

Els antics esculls enterrats donen informació important de les condicions ambientals antigues als geòlegs i també són útils en la recerca de petroli i altres minerals.

## Mar Mediterrània

La mar Mediterrània hi és plena d'esculls envoltant les illes o a prop de les costes.

### Esculls d'Eivissa

L'illa d'Eivissa és un exemple clar. Hi destaquen:
* Escull Daurat. És situat a la badia d'Eivissa.
* Escull Llarg, situat en front de Platges de Comte, al nord-oest de s'escull de Punxes i al sud-oest de s'escullet de Pas, en Sant Josep de sa Talaia.
* Escull Pla, (Cala Tarida), entre l'escull de Coua i s'Amarrador o escull de Cala Tarida.
* Escull Roig, (Cala Carbó (Eivissa)), a Sant Josep de sa Talaia.
* Esculls de ses Punxes, de 0,34 km² d'extensió.
* Escull des Tonaire. S'hi podia veure a la badia d'Eivissa i va desaparèixer quan van fer les obres del nou port.
* S'Escullet (cartografia històrica) o s'Escullat: 0,38 km². L'escull està prop de sa punta de ses Formigues, a Sant Vicent de sa Cala.
* Esculls de sa Punta Grossa: 0,35 km², (cala de Sant Vicent).

## Referències

* ↑ «Escull». Cercaterm. TERMCAT, Centre de Terminologia.
* ↑ Enciclopèdia d'Eivissa i Formentera, Escull Daurat
* ↑ Enciclopèdia d'Eivissa i Formentera, Escull Llarg
* ↑ Enciclopèdia d'Eivissa i Formentera, Escull Pla
* ↑ Enciclopèdia d'Eivissa i Formentera, Escull Roig
* ↑ Enciclopèdia d'Eivissa i Formentera, Escull de Punxes
* ↑ Enciclopèdia d'Eivissa i Formentera, Escull des Tonaire
* ↑ Enciclopèdia d'Eivissa i Formentera, S'Escullat
* ↑ Enciclopèdia d'Eivissa i Formentera, Esculls de sa Punta Grossa

## Bibliografia

* Shears N.T. (2007) Biogeography, community structure and biological habitat types of subtidal reefs on the South Island West Coast, New Zealand. Science for Conservation 281. p 53. Department of Conservation, New Zealand. «PDF».

## Vegeu també

* Escull de corall o coral·lí
* Banc de sorra
* Faralló
* Naufragi
* Bau
Viccionari
# Carros

«Carros» té aquests significats:
* Plural de carro, vehicle destinat a dur càrregues o persones
* Carròs, municipi francès, situat al departament dels Alps Marítims
Viccionari
# Follow Me!

Follow Me! és una pel·lícula de comèdia dramàtica britànica del 1972 dirigida per Sir Carol Reed, protagonitzada per Mia Farrow i Chaim Topol amb un guió adaptat per Peter Shaffer de la seva pròpia obra de teatre (The Public Eye). Va ser l'última pel·lícula completa de Carol Reed.
La pel·lícula es va estrenar als Estats Units amb el seu títol original The Public Eye. La partitura va ser composta per John Barry i el muntatge va anar a càrrec d'Anne V. Coates.

## Argument

Ambientada a Londres, és la història de Charles, un home de negocis amb èxit però força molest (Michael Jayston), que coneix i es casa amb Belinda, una dona estatunidenca d'esperit lliure (Farrow). Al cap d'un temps, creu que té una relació perquè passa moltes hores fora de casa durant el dia. Charles contracta un detectiu privat (Topol) per seguir la seva dona. Belinda s'adona que la segueixen i el detectiu s'adona que se n'ha assabentat. No obstant això, en lloc d'abandonar el cas, el detectiu comença un joc elaborat de gat i ratolí amb la complicitat de la dona. Finalment, el detectiu informa a Charles que la seva dona mai va tenir cap relació i només es dedica a fer recorreguts exploratoris solitaris per la ciutat. El marit s'adona que ha estat negligent i que ha fet que la seva dona sigui infeliç. S'incorpora al joc de seguir la seva dona com una aventura.

## Repartiment

* Mia Farrow - Belinda
* Topol - Julian Cristoforou
* Michael Jayston - Charles
* Margaret Rawlings - Mrs. Sidley
* Annette Crosbie as Miss Framer
* Dudley Foster - Mr. Mayhew
* Michael Aldridge - Sir Philip Crouch
* Michael Barrington - Mr. Scrampton
* Neil McCarthy - Parkinson
* Norm Bellis, Yanni Tsamplakos - la banda Spirit13 a l'escena del nightclub scene.

## Premis

Fou exhibida al Festival Internacional de Cinema de Sant Sebastià 1972, on Mia Farrow va guanyar el Premi Sant Sebastià d'interpretació femenina i Topol el Premi Sant Sebastià d'interpretació masculina compartit amb Fernando Rey.

## Referències

* ↑ Follow Me (1972) – Film Review a on-magazine.co.uk
* ↑ Sígueme a Fotogramas
* ↑ Follow Me (aka The Public Eye) (1972) a thecinemascopecat
* ↑ Premis del 1972 al web del Festival de Sant Sebastià
# Cantó de Saint-Sever-Calvados

El cantó de Saint-Sever-Calvados és un cantó francès del departament de Calvados, situat al districte de Vire. Té 18 municipis i el cap es Saint-Sever-Calvados.

## Municipis

* Beaumesnil
* Campagnolles
* Champ-du-Boult
* Courson
* Fontenermont
* Le Gast
* Landelles-et-Coupigny
* Le Mesnil-Benoist
* Le Mesnil-Caussois
* Mesnil-Clinchamps
* Le Mesnil-Robert
* Pont-Bellanger
* Pont-Farcy
* Saint-Aubin-des-Bois
* Sainte-Marie-Outre-l'Eau
* Saint-Manvieu-Bocage
* Saint-Sever-Calvados
* Sept-Frères

## Història

Llista dels consellers generals successius :
| Data d'elecció | Identitat | Partit |
| 1945-19.. | Louis Tardif de Petiville | Divers droite |
| 19..-1958 | M. Le Sénéchal | Divers droite |
| 1958-2001 | Marcel Restout | divers droite, després CD, després UDF |
| 2001-2008 | Rémy Anfray | UDF |
| 2008- | Yves Rondel | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 9.036 | 8.343 | 7.386 | 7.035 | 6.854 | 7.018 | 7.202 |
| A partir de 1990: Població sense dobles comptes |||||||
# Country Airplay

Country Airplay és una llista publicada setmanalment per la revista Billboard als Estats Units des del 20 de gener de 1990. Aquesta llista recull les 60 cançons més escoltades que s'han reproduït a les 150 emissores principals de música country del país, i està a càrrec de Nielsen BDS.
La primera cançó que va assolir la posició número 1 va ser "Nobody's Home" de Clint Black. La cançó que encapçala la llista, per a la setmana del 31 de desembre de 2022, és "You Proof" de Morgan Wallen.

## Rècords
### Major nombre de setmanes com a número 1
#### 9 setmanes

* "You Proof" – Morgan Wallen (2022)

#### 8 setmanes

* "Amazed" – Lonestar (1999)
* "It's Five O'Clock Somewhere" – Alan Jackson i Jimmy Buffett (2003)

#### 7 setmanes

* "The Good Stuff" – Kenny Chesney (2002)
* "Have You Forgotten?" – Darryl Worley (2003)
* "There Goes My Life" – Kenny Chesney (2003-2004)
* "Live Like You Were Dying" – Tim McGraw (2004)
* "Beautiful Crazy" – Luke Combs (2019)
Fonts:

### Cantants amb més números 1

| Total | Cantant |
| 32 | Kenny Chesney |
| 29 | Tim McGraw |
| 28 | Blake Shelton |
| 26 | Alan Jackson |
| 26 | George Strait |

## Referències

* ↑ devops. «Country Airplay» (en anglès americà), 02-01-2013. [Consulta: 29 desembre 2022].
* ↑ «Lonestar» (en anglès americà). [Consulta: 29 desembre 2022].
* ↑ «Alan Jackson» (en anglès americà). [Consulta: 29 desembre 2022].
* ↑ «Kenny Chesney» (en anglès americà). [Consulta: 29 desembre 2022].
* ↑ «Tim McGraw» (en anglès americà). [Consulta: 29 desembre 2022].
* ↑ Asker, Jim; Asker, Jim. «Kenny Chesney Scores Record-Breaking 30th No. 1 on Country Airplay Chart With ‘Get Along’» (en anglès americà), 16-07-2018. [Consulta: 29 desembre 2022].
* 1 2 3 Asker, Jim; Asker, Jim. «David Lee Murphy & Kenny Chesney Set Records Atop Country Airplay Chart» (en anglès americà), 19-06-2018. [Consulta: 29 desembre 2022].
* ↑ «Blake Shelton» (en anglès americà). [Consulta: 29 desembre 2022].
# Cerdanyola (Mataró)

Cerdanyola és un dels barris més grans i populars de la ciutat de Mataró, al Maresme.
Després de l'eixample és el barri més poblat de la ciutat, amb la mitjana d'edat més jove, i una població nascuda en l'estranger del 22,70% amb població arribada des de la dècada de 2000, i bosses de pobresa i marginalitat molt més elevades que la mitjana municipal.

## Història

El nom de Cerdanyola té gairebé mil anys. El primer document on apareix data de 1025, i està en llatí, Cerdaniola. Es tracta d'una delimitació dels dominis del castell de Burriac i el turó de Cerdanyola és un dels punts que delimiten.
L'any 1920, la zona on ara està el barri de Cerdanyola, era terra de conreu cultivat per propietaris o masovers des de les diferents masies que hi havia per la zona o per pagesos que vivien a la ciutat de Mataró, i a mitjans de la dècada de 1940 apareixen cases disperses, l'any 1950 hi vivien més de 1.000 persones sense enllumenat públic, empedrar els carrers, clavegueram, escoles i equipaments públics. En 1952 l'alcalde Emili Albo Franquesa nomena Daniel Mataró alcalde de Cerdanyola per fer d'enllaç entres els habitants i l'administració local. El barri va continuar creixent amb l'arribada d'immigrants de l'Estat espanyol i en 1965 ja superava els 15.000 habitants. L'enllumenat públic va arribar en 1960 i en 1965 la primera línia d'autobusos que unia els barris a la ciutat.
Cerdanyola va ser un dels beneficiaris de la Llei de Barris de la Generalitat de Catalunya en 2004 per incidir en entorns amb problemes socioeconòmics i estructurals, amb una inversió de 7,5 milions d'euros en elements urbanístics.

## Economia

Els motors econòmics del barri són el comerç, la construcció i la indústria tèxtil.

## Referències

* 1 2 Bueno Casas, Vern. «Cerdanyola: un barri ple de mancances i potencials». Capgròs, 04-12-2017. [Consulta: 3 abril 2020].
* ↑ Martínez, Lluís. «Un arxiu per preservar la memòria». El Punt Avui, 29-10-2017. [Consulta: 3 abril 2020].
* ↑ Sivilla, Eloi. «Mataró durant els anys 50 i 60». Tot Mataró, Eloi Sivilla. [Consulta: 3 abril 2020].

## Bibliografia

* BALDRICH, Manuel. La Maresma y su ordenación urbana. Barcelona, 1950, 24 p.
* LLIGADES, Josep; MAYA, Juan Francisco De. Cerdanyola, el barri gran de Mataró. 1920-2000 Mataró: Patronat Municipal de Cultura, 2000, 254 p. (Caps de Bou, 24).
* LLOVET, Joaquim. «El Mataró contemporani, L'evolució urbana i demogràfica» Mataró, Dels Orígens de la Vila a la Ciutat Contemporània. 1a ed. Mataró: Caixa d'Estalvis Laietana, 2000 p. 433-459.
# FC Khatlon Qurghonteppa

El FC Khatlon Qurghonteppa és un club tajik de futbol de la ciutat de Qurghonteppa. El club era conegut com a FC Vakhash, quan el govern local va comprar l'equip.

## Palmarès

* Lliga tadjik de futbol:
** 1997, 2005, 2009
* Copa tadjik de futbol:
** 1997, 2003
* Lliga de l'RSS Tajik: 2
** 1961, 1985
* Copa de l'RSS Tajik: 1
** 1965

## Referències

* ↑ Nazriev, Sairakhmon. «Футбольный клуб «Вахш» стал государственным и поменял имя Подробнее: https://news.tj/ru/news/sports/20180206/futbolnii-klub-vahsh-stal-gosudarstvennim-i-pomenyal-imya» (en rus). Asia-Plus, 06-02-2018. Arxivat de l'original el 3 de març 2018. [Consulta: 31 juliol 2019].
* ↑ «Tajikistan - List of Champions». rsssf.com. [Consulta: 16 desembre 2017].
* ↑ «Tajikistan - List of Cup Finals». rsssf.com. [Consulta: 16 desembre 2017].

## Enllaços externs

* Vakhsh a www.the-afc.com
# Carámbula

Carámbula és el nom dels següents personatges:
* Marcos Gustavo Carámbula Volpi (Las Piedras, 1947), metge i polític uruguaià
* María Carámbula (Montevideo, 1968), actriu uruguaiana
# Ducat de Villena

El ducat de Villena va ser un títol nobiliari concedit el 1420 pel rei Joan II de Castella al seu cosí Enric d'Aragó, comte d'Empúries. Va ser creat sobre un títol homònim que, antigament, havia estat un marquesat, atorgat a Alfons d'Aragó, net de Jaume el Just, el qual va quedar extingit. El títol feia referència a la població de Villena, actualment valenciana. Després del fracàs de la rebel·lió d'Enric contra el monarca a la batalla d'Olmedo, aquest va confiscar tots els seus béns i títols d'origen castellà el 1445, amb la qual cosa el títol va quedar totalment extingit. Poc després, Joan II va crear novament el títol del marquesat de Villena, en la persona de Juan Pacheco.

## Referències

* 1 2 «Ducat de Villena». Gran Enciclopèdia Catalana. Barcelona: Grup Enciclopèdia Catalana.
* 1 2 Salazar de Mendoza, Pedro. Origen de las dignidades seglares de Castilla y León (en castellà). Madrid: Por Diego Rodríguez de Valdivieso, 1618, p. 120-121.
* ↑ «Ducat de Villena». Gran Enciclopèdia Catalana. Barcelona: Grup Enciclopèdia Catalana.
# Festival de Jazz de Vitòria

El Festival de Jazz de Vitòria (en basc: Gazteiko Jazzaldia) és un festival de jazz que se celebra a la ciutat de Vitòria (País Basc). La seva primera edició va ser en 1977 i és l'únic festival espanyol que pertany a la IJFO (International Jazz Festival Organization).
A més de la programació de concerts, el Festival de Jazz de Vitòria-Gasteiz també ha introduït un programa didàctic amb seminaris dirigits a alumnes de música o músics professionals en els quals han participat professors com Joe Pass, Herb Ellis, Ray Brown, Wynton Marsalis, Pat Metheny, la Juilliard School de Nova York o Fred Hersch.
Vitòria també ha estat escenari de grans trobades que han passat a la història de la música com Dizzy Gillespie amb Stan Getz, Chick Corea amb Bobby McFerrin, Paco de Lucía amb Wynton Marsalis, Jamie Cullum amb José James, i altres artistes.

## Història

En les seves primeres edicions, el festival durava dos dies. A poc a poc va ser creixent i ja en 1981, va començar a acollir a grans estels com Oscar Peterson i Muddy Waters. Després arribarien Ella Fitzgerald, Dizzy Gillespie amb Stan Getz, Sarah Vaughan i Jaco Pastorius.
Des de 1995, el Festival de Jazz es perllonga durant una setmana completa: 7 dies consecutius de jazz al Poliesportiu de Mendizorrotza, que posseeix una acústica de qualitat.
En 1990, en la seva 14a edició, i de forma paral·lela als concerts del Poliesportiu, comença la secció de Jazz del segle XXI, com una oportunitat per a noves promeses i en la qual han actuat per primera vegada a Espanya Noa, Gonzalo Rubalcaba, Esperanza Spalding i els tristament desapareguts Thomas Chapin o Esbjörn Svensson.
El Festival de Jazz de Vitòria ha servit d'inspiració Wynton Marsalis per a la composició de la Vitoria Suite al costat de la Jazz at Lincoln Center Orchestra i Paco de Lucía com a convidat. En 2010 es va presentar un CD, amb el qual Marsalis va voler homenatjar Vitòria i el seu Festival de Jazz.

## Vegeu també

* Festival de Jazz de Sant Sebastià

## Enllaços externs

* (basc)(castellà)(anglès) Pàgina oficial del festival
# Campellolebias dorsimaculatus

Campellolebias dorsimaculatus és una espècie de peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a Sud-amèrica: Brasil.

## Referències

* ↑ «Campellolebias dorsimaculatus». Catalogue of Life. (anglès) (anglès)
* ↑ BioLib (anglès) i (txec)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* The Taxonomicon (anglès)
# Halifax RLFC

Halifax RLFC és un dels més històrics clubs del Campionat britànic de rugbi a 13, format al llarg d'un segle, el 1873 a la ciutat de Yorkshire de Halifax.
Conegut com a 'Fax', els colors oficials del club són el blau i el blanc a cèrcols, d'aquí el sobrenom d'ex: El Blue Sox. Comparteixen l'estadi de Shay amb el club de futbol Halifax Town.
Halifax són també un dels vint-i-dos originals clubs de rugbi que van formar la Unió de Rugby del Nord el 1895, fent d'ells un dels primers clubs del món de la lliga de rugbi. Tenen rivalitats amb els veïns locals Bradford Bulls i Huddersfield Giants.
# Copa Challenge

«Copa Challenge» té aquests significats:
* Copa Challenge de futbol
* Copa de la Lliga Challenge escocesa
* Copa Challenge d'handbol
* Copa Challenge de rugbi a 13
# Cedraman

Cedraman (en castellà i oficialment, Cedramán) és una entitat de població del terme municipal del Castell de Vilamalefa, a la comarca de l'Alt Millars. Se situa a més de 600 m. d'altitud, al marge dret del riu de Vilafermosa, i molt a prop de la ratlla amb terres de Sucaina i Vilafermosa. Tot i el seu reduït veïnat, la configuració urbana del poblament és complexa i aquest es divideix en quatre barris: el Barrio Bruno, la Casa Flor, la Plaza i los Corrales.
El poble es troba envoltat d'una superfície molt muntanyosa. Hi destaquen els cims de Montaña Blanca, Peña Parda, la Moleta, la Cadena, la Silleta, la Cuesta i el Bojar. També són nombroses les coves i les mines de galena i plom que antigament van ser explotades i que en temps de la Guerra Civil serviren de refugi per als veïns.

## Història

A Cedraman va nàixer un fill de l'últim rei musulmà de València Abú Zayd, Aba-Omahet. En memòria d'aquest esdeveniment va concedir als veïns molts privilegis, els quals es mantingueren fins a la fi de la Primera Guerra Carlina el 1840.
En aquell conflicte armat, els habitants del poble es posicionaren a favor de la causa isabelina. Vençuts pels carlins, en foren detinguts 75, afusellats a Vistabella del Maestrat durant els dies segments: una xifra veritablement elevada per a un nucli tan menut.

## Tradicions

Durant segles, el clima benigne de Cedraman i la gran quantitat de fonts que l'envolten van atraure a les dones dels pobles de la contrada a l'hora de donar a llum. Així doncs, era tradició que les dones pariren a la casa on havia nascut Aba-Omahet, la qual rep el nom de La Paridera. En l'actualitat, però, d'aquest habitatge sols es conserven tres arcs, coneguts com el Porche.

## Referències

* ↑ Gran Enciclopèdia Catalana, GEC «Cedraman». Enciclopedia.cat [Consulta: 31 gener 2016].
* ↑ «Cedramán». Institut Cartogràfic Valencià. [Consulta: 13 juliol 2016].
* 1 2 «Cedramán» (en castellà). Asociación de Vecinos de Cedramán, 2012. Arxivat de l'original el 2020-08-13. [Consulta: 13 juliol 2016].
* ↑ Madoz, Pascual. Diccionario Geográfico-Estadístico-Histórico de España y sus posesiones de ultramar (en castellà), 1847.

## Enllaços externs

* Web de Cedraman Arxivat 2008-07-03 a Wayback Machine.